“OʻZEKSAYD” YoPIQ AKSIYADORLIK JAMIYATI QOʻShMA KORXONASIDA AKKUMULYaTOR BATAREYaLARI IShLAB ChIQARIShNI RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Zamonaviy akkumulyator batareyalari ishlab chiqarish boʻyicha yaratilgan ishlab chiqarish quvvatlaridan samarali foydalanishni taʼminlash, ular bilan ichki bozorni toʻldirish va ularni eksportga yetkazib berishni kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Davlat mulki qoʻmitasi va “Oʻzavtosanoat” aksiyadorlik kompaniyasining “EurasiaTrans” Limited (Buyuk Britaniya) kompaniyasini “OʻzEksayd” yopiq aksiyadorlik jamiyati qoʻshma korxonasiga strategik investor sifatida jalb etish toʻgʻrisidagi taklifiga rozilik berilsin. 2. “Eurasia Trans” Limited” (Buyuk Britaniya) kompaniyasi: “Eksayd AB Grup Ltd” kompaniyasining 51 foiz aksiyalar paketini sotib olish yoʻli bilan “OʻzEksayd” yopiq aksiyadorlik jamiyati qoʻshma korxonasi aksiyadorlari tarkibiga kirishi; akkumulyator batareyalari ishlab chiqarishni yiliga 1,2 mln donagacha yetkazishni, ulardan kamida 80 foizini eksportga sotish majburiyatini olishni nazarda tutuvchi biznes-reja ishlab chiqqanligi; “OʻzEksayd” yopiq aksiyadorlik jamiyati qoʻshma korxonasini 4,425 mln AQSh dollari miqdoridagi aylanma mablagʻlar bilan taʼminlash va loyihani amalga oshirish uchun jalb etilgan kreditlarni 1 va 2-ilovalarga* muvofiq jadvallarga qatʼiy rioya qilgan holda qaytarishni taʼminlash majburiyatini olganligi; “OʻzEksayd” yopiq aksiyadorlik jamiyati qoʻshma korxonasiga xomashyo, materiallar va butlovchi detallar xarid qilishda foydalanish uchun 3,675 mln AQSh dollari miqdorida aylanma mablagʻlar sifatida investitsiya berishi; “OʻzEksayd” yopiq aksiyadorlik jamiyati qoʻshma korxonasiga ishlab chiqariladigan mahsulotga “Katod” savdo markasidan foydalanish huquqini berishi maʼlumot uchun qabul qilinsin. 3. “Oʻzavtosanoat” aksiyadorlik kompaniyasining: “OʻzEksayd” yopiq aksiyadorlik jamiyati qoʻshma korxonasi ustav kapitalidagi oʻziga tegishli 25 foiz miqdoridagi aksiyalar paketining bir qismini, “Eurasia-Trans” Limited kompaniyasi tomonidan qabul qilingan investitsiya majburiyatlari bajarilgan, shu jumladan ilgari jalb etilgan kreditlar qaytarilgan taqdirda unga 3-ilovaga* muvofiq muddatlarda berish; 2016-yilda ustav kapitali tarkibini 3-ilovaga* muvofiq oʻzgartirish tugallangandan keyin “OʻzEksayd” yopiq aksiyadorlik jamiyati qoʻshma korxonasi ustav kapitali ulushlarini quyidagi miqdorlarda taqsimlash toʻgʻrisidagi takliflariga rozilik berilsin: “Oʻzavtosanoat” aksiyadorlik kompaniyasi ulushi — 23,3 foiz; “EurasiaTrans” Limited (Buyuk Britaniya) kompaniyasi ulushi — 76,0 foiz; “Jizzaxobodonchilik” aksiyadorlik jamiyati ulushi — 0,7 foiz. 4. “Oʻzavtosanoat” aksiyadorlik kompaniyasi “Oʻzikkilamchiranglimetall” aksiyadorlik jamiyati bilan birgalikda qoʻrgʻoshin parchalarini yigʻishni, shu jumladan jismoniy shaxslardan yigʻishni tashkil etsin, 2005-yilning I yarim yilligida “OʻzEksayd” yopiq aksiyadorlik jamiyati qoʻshma korxonasi bazasida uni qayta ishlash liniyasini ishga tushirishni taʼminlasin. “Oʻzikkilamchiranglimetall” aksiyadorlik jamiyati “OʻzEksayd” yopiq aksiyadorlik jamiyati qoʻshma korxonasiga 4-ilovaga* muvofiq hajmlarda qoʻrgʻoshin parchalari yetkazib berilishini taʼminlasin 6. “Oʻzavtosanoat” aksiyadorlik kompaniyasining “OʻzEksayd” yopiq aksiyadorlik jamiyati qoʻshma korxonasida akkumulyator batareyalari ishlab chiqarish loyihasi Vazirlar Mahkamasining 2004-yil 14-yanvardagi 18-son qarori bilan tasdiqlangan Tayyor mahsulotlarning yangi turlarini, ularga qismlar va butlovchi buyumlar ishlab chiqarishni mahalliylashtirish loyihalari roʻyxatiga kiritilsin. 10. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.